01978A0116(01) — ET — 18.12.1981 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B Euroopa Aatomienergiaühenduse (Euratom) ning Kanada valitsuse vahelise tuumaenergia rahuotstarbelist kasutamist käsitleva aastal kirjavahetuse teel sõlmitud kokkuleppe muudatus 6. oktoobril 1959 ( 1 ) (78/217/EÜ, Euratom) (ELT L 065 8.3.1978, lk 16)

Muudetud:









▼B

Euroopa Aatomienergiaühenduse (Euratom) ning Kanada valitsuse vahelise tuumaenergia rahuotstarbelist kasutamist käsitleva aastal kirjavahetuse teel sõlmitud kokkuleppe muudatus 6. oktoobril 1959 ( 2 )

(78/217/EÜ, Euratom)

EUROOPA ÜHENDUSTE KOMISJON

Brüssel, 16. jaanuar 1978

Hr asjur,

Mul on au teatada, et sain kätte teie 16. jaanuari 1978. aasta kirja, mille sisu on järgmine:

„Hr volinik,

Komisjonile on teatatud, et Kanada valitsus on otsustanud nõuda rangemaid kaitsemeetmeid seoses Kanada tuumamaterjalide ja -seadmete ning andmete müügiga välismaal.

Selle otsusega kaasneb Euroopa Aatomienergiaühenduse (Euratom) ning Kanada valitsuse vahelise tuumaenergia rahuotstarbelist kasutamist käsitleva 6. oktoobri 1959. aasta kokkuleppe (edaspidi Kanada/Euratomi 1959. aasta kokkulepe) ajakohastamine eeskätt seoses kaitsemeetmetega.

Kanada valitsus peab vajalikuks kuni kogu Kanada/Euratomi 1959. aasta kokkuleppe ajakohastamiseni sõlmida praeguse kirjavahetuse teel vahekokkulepe Kanada uue kaitsemeetmepoliitika nõuete täitmiseks, muutes Kanada/Euratomi 1959. aasta kokkuleppe vastavaid sätteid.

Sellest tulenevalt teen ettepaneku Kanada/Euratomi 1959. aasta kokkuleppe muutmiseks ja järgmiste kaitsemeetmetega seotud sätete lisamiseks.

a) Kanada/Euratomi 1959. aasta kokkuleppe kohaldamisel loetakse selle kokkuleppe XIV artikli punktis d olevat teksti „masinad ja seadmed” kõiki käesoleva kirja A lisas loetletud asju sisaldavaks.

b) Seadmeid, millest liikmesriik on komisjonile teatanud kui Kanadalt saadud andmete alusel või kasutamisega projekteeritud, ehitatud või käitatud seadmetest ja mis projekteerimise ajal on selle liikmesriigi jurisdiktsiooni all, loetakse seadmeteks, mille suhtes kohaldatakse Kanada/Euratomi 1959. aasta kokkulepet muudetud kujul. Seadmeid, millest Kanada on teatanud kui sellelt liikmesriigilt saadud andmete alusel või kasutamisega projekteeritud, ehitatud või käitatud seadmetest, loetakse seadmeteks, mille suhtes kohaldatakse Kanada/Euratomi 1959. aasta kokkulepet muudetud kujul.

c) Tuumamaterjali, mille suhtes kohaldatakse Kanada/Euratomi 1959. aasta kokkuleppe tingimusi, ei kasutata tuumarelvade valmistamiseks ega ühelgi sõjalisel eesmärgil ega muude tuumalõhkeseadmete valmistamiseks. Nimetatud kohustuse täitmist kontrollib Kanadas IAEA vastavalt Kanada ja IAEA vahelisele kokkuleppele ning ühenduses ühendus ja IAEA vastavalt Euroopa Aatomienergiaühenduse asutamislepingule ning ühenduse, tema liikmesriikide ja IAEA vahel sõlmitud kokkulepetele või kui sellised kontrolliprotseduurid ei ole jõus, sõlmitakse lepinguosaliste vahel kokkulepe selliste kaitsemeetmete kohaldamise kohta, mis vastavad IAEA julgeolekupõhimõtetele ja -menetlustele.

Pan P. D. Lee

Chargé d'Affaires a.i.

Mission of Kanada to the European Communities

Rue de Loxum, 6 (fifth floor)

1000 Brussels

d) Pärast käesoleva kokkuleppe jõustumist Kanada ja ühenduse vahel üle antavate seadmete või materjali suhtes kohaldatakse Kanada/Euratomi 1959. aasta kokkulepet ainult sel juhul, kui tarniv lepinguosaline on enne vedu sellest kirjalikult teatanud teisele lepinguosalisele. Seadmete üleandmisel ühenduselt Kanadale võib teate edastada ka liikmesriik.

e) Punktis c nimetatud materjal rikastatakse üle 20 % või töötatakse ümber ning üle 20 % rikastatud plutoonium või uraan ladustatakse üksnes vastavalt poolte vahel kirjalikult kokkulepitud tingimustele. (Vt C lisa – vahekokkulepe, mis käsitleb tuumamaterjali rikastamist, ümbertöötamist ning hilisemat ladustamist ühenduses ja Kanadas.)

f) Lepinguosalised ei kasuta käesoleva kokkuleppe sätteid mingil juhul kaubanduslike eeliste tagamiseks või teise lepinguosalise kaubandussidemetesse sekkumiseks.

g) Ühendus teavitab liikmesriike käesoleva kirja B lisas sätestatud minimaalsetest füüsilise kaitse tasemetest, mida tuleks kohaldada punktis c nimetatud materjali suhtes. Kanada kohaldab selliseid minimaalseid füüsilise kaitse tasemeid punktis c nimetatud materjali suhtes.

h) Kõik käesoleva kokkuleppe tõlgendamisel või kohaldamisel tekkivad vaidlused, mida ei lahendata läbirääkimiste teel või lepinguosaliste muude kokkulepete abil, esitatakse ühe või teise lepinguosalise taotlusel vahekohtule, mis koosneb kolmest vahekohtunikust. Iga lepinguosaline määrab ühe vahekohtuniku ja kaks sel viisil määratud vahekohtunikku valivad kolmanda, kellest saab vahekohtu esimees. Kui vahekohtu moodustamise taotlusele järgneva 30 päeva jooksul ei ole kumbki lepinguosaline vahekohtunikku määranud, võib kumbki vaidluse pool paluda OECD peasekretäril vahekohtunik ametisse nimetada. Sama menetlust kohaldatakse ka siis, kui 30 päeva jooksul pärast teise vahekohtuniku määramist või ametissenimetamist ei ole valitud kolmandat vahekohtunikku. Vahekohtu liikmete enamus moodustab kvoorumi ja kõik otsused võetakse vastu kõigi vahekohtu liikmete häälteenamusega. Vahekohtumenetluse määrab kindlaks vahekohus. Vahekohtu otsused, sealhulgas kõik otsused, mis käsitlevad selle koosseisu, menetlust, pädevust ja kohtukulude jaotamist lepinguosaliste vahel, on mõlema lepinguosalise jaoks siduvad ning kuuluvad nende poolt täitmisele vastavate põhiseadusest tulenevate menetluste kohaselt. Vahekohtunike töötasu määratakse kindlaks samadel alustel kui Rahvusvahelise Kohtu ad hoc kohtunike töötasu.

i) Lõigete a–h (viimane kaasa arvatud) sätted ning Kanada/Euratomi 1959. aasta kokkuleppe III, IX ja XIV artikkel (mida muudetakse käesolevas kirjas sisalduvate ettepanekutega) jäävad alati jõusse niikaua, kui käesolevas kirjas või Kanada/Euratomi 1959. aasta kokkuleppes nimetatud materjal või seadmed on olemas või lepitakse kokku teisiti.

Kui ülalolev on Euroopa Aatomienergiaühendusele vastuvõetav, on mul au teha ettepanek, et käesolev kiri, mille tekst on autentne inglise ja prantsuse keeles, ja Teie Ekstsellentsi vastus moodustavad Kanada/Euratomi 1959. aasta kokkuleppe muudatuse, mis jõustub Teie Ekstsellentsi vastuse kuupäeval ja jääb jõusse niikaua, kui käesolevas kirjas või Kanada/Euratomi 1959. aasta kokkuleppes nimetatud seadmed, materjal või objektid on olemas või lepitakse kokku teisiti.

Austatud hr volinik, palun võtke vastu minu sügavaim lugupidamine.









A LISA

1. Tuumareaktorid, mis on võimelised käigus hoidma kontrollitavat isekulgevat tuumade lõhustumise ahelreaktsiooni, v.a nullenergia reaktorid, viimaseid määratletakse kui reaktoreid, mille kavandatud plutooniumi tootmise maksimaalne määr ei ületa 100 g aastas.

Tuumareaktor sisaldab põhiliselt reaktorianumas paiknevaid või vahetult selle külge kinnitatud osi, seadmeid, mis reguleerivad reaktori südamiku võimsustaset, ning komponente, mis tavaliselt sisaldavad reaktori südamiku primaarset jahutusainet, puutuvad sellega vahetult kokku või kontrollivad seda.

Reaktoreid, mida võiks mõistlikul viisil muuta, nii et nad toodaksid märkimisväärselt rohkem kui 100 g plutooniumit aastas, ei kavatseta välistada. Reaktoreid, mis on kavandatud säästlikult töötama märkimisväärsel võimsustasemel olenemata nende plutooniumi tootmise võimsusest, ei peeta „nullenergia reaktoreiks”.

2. Reaktori surveanumad: metallanumad terviküksustena või nende olulised osad, spetsiaalselt projekteeritud või valmistatud hoidma punktis 1 määratletud tuumareaktori südamikku, ning suutelised taluma primaarjahuti töörõhku.

Reaktori surveanuma ülemine plaat on surveanuma põhiline töökojas valmistatud osa.

3. Reaktori siseosad: (nt südamiku ja anuma muude siseosade kandetarindid ja plaadid, kontrollvarraste juhiktorud, soojusekraanid (deflektorid, südamiku restplaadid ja hajutiplaadid jms).

4. Reaktori kütuse sisselaadimis- ja eemaldamisseadmed: manipuleeritavad seadmed, mis on spetsiaalselt projekteeritud või valmistatud tuumakütuse ülalpoolse punkti 1 määratluse järgsesse tuumareaktorisse sisseviimiseks või eemaldamiseks, võimelised sisse laadima ja kasutama tehniliselt keerulisi positsioneerimis- või reastamisfunktsioone kompleksseteks eemaldamisoperatsioonideks, nagu need, mille puhul vahetu kütuse nägemine või sellele juurdepääs ei ole tavaliselt võimalik.

5. Reaktori kontrollvardad: vardad, mis on spetsiaalselt projekteeritud või valmistatud kontrollima reaktsiooni kiirust ülalpoolse punkti 1 määratluse järgses tuumareaktoris.

Eraldi tarnimise korral kuuluvad siia lisaks neutroneid neelavale osale nende toetus- või riputustarindid.

6. Reaktori surveanumad: torud, mis on spetsiaalselt projekteeritud või valmistatud sisaldama kütuseelemente ja primaarjahutit ülalpoolse punkti 1 määratluse järgses tuumareaktoris suurema töörõhu korral kui 50 atmosfääri.

7. Tsirkooniumtorud: tsirkooniumist ja selle sulamitest valmistatud torud või torusõlmed koguses, mis ületab 500 kg aastas, spetsiaalselt projekteeritud või valmistatud ülalpoolse punkti 1 määratluse järgses reaktoris, ja milles hafniumi ja tsirkooniumi suhe kaalu järgi on väiksem kui 1:500.

8. Tuumareaktori kiiritatud kütuseelementide ümbertöötlemistehased ja neile spetsiaalselt projekteeritud või valmistatud seadmed.

Tuumareaktori kiiritatud kütuseelementide ümbertöötlemistehas hõlmab seadmeid ja komponente, mis on tavaolukorras otseses kokkupuutes kiiritatud tuumakütusega ja juhivad seda ning enamikku tuumamaterjali lõhustumissaaduste käitlemisvooge. Tehnoloogia praeguses seisus on vaid kaks seadme osa, mida peetakse fraasi „ja neile spetsiaalselt projekteeritud või valmistatud seadmed” tähenduse alla kuuluvaiks. Need osad on:

a) kiiritatud kütuseelementide tükeldamismasinad: kaugjuhitavad seadmed, spetsiaalselt projekteeritud või valmistatud ümbertöötamisrajatises ülal määratletud tähenduses ja kavandatud tükeldama või hakkima tuumakütuse agregaate, kimpe ja vardaid; ning

b) kriitilisturvalised mahutid (nt väikse diameetriga, rõnga- või plaadikujulised mahutid) mis on spetsiaalselt projekteeritud või valmistatud kasutamiseks ümbertöötamisrajatises kiiritatud tuumakütuse lahustamisel ja mille tööpinnad on vastupidavad kuuma ja ülimalt korrodeeriva vedeliku suhtes ning mis on kaugjuhitavalt täidetavad ja hooldatavad.

9. Kütuseelementide tootmise tehased:

Tuumareaktori kütuseelementide tootmise tehas sisaldab seadmeid, mis:

a) on tavaolukorras kokkupuutes tuumamaterjalide tootevooga või osalevad otseselt selle tootmisel või juhtimisel; või

b) hermetiseerivad tuumamaterjali kattesse.

Osade komplektid eelpool nimetatud operatsioonidele, samuti üksikosad, mis on mõeldud ükskõik millise eespool nimetatud operatsiooni ja muude kütusetootmise operatsioonide tarvis, nagu näiteks katte terviklikkuse või hermeetilisuse kontrollimine ja hermeetiliselt suletud kütuse lõppkäsitlemine.

10. Seadmed, v.a analüüsiseadmed, spetsiaalselt projekteeritud või valmistatud uraani isotoopide eraldamiseks:

Seadmed, v.a analüüsiseadmed, spetsiaalselt projekteeritud või valmistatud uraani isotoopide eraldamiseks, sisaldavad eraldamisprotsessiks spetsiaalselt projekteeritud või valmistatud seadmete kõiki põhiosi. Need osad hõlmavad:

— gaasdifusiooni tõkkeid,

— gaasdifusiooni kambreid,

— gaasitsentrifuugide komplekte, mis on UF 6 korrosioonile vastupidavad,

— suuri UF 6 korrosioonile vastupidavaid aksiaal- või tsentrifugaalkompressoreid,

— spetsiaalseid tihendeid niisugustele kompressoritele.

11. Raske vee tootmise tehased:

Raske vee tootmise tehas hõlmab spetsiaalselt projekteeritud seadmeid deuteeriumi või selle ühendite rikastamiseks, samuti kõiki tehase töötamiseks tähtsate osade olulisi komponente.









B LISA

FÜÜSILISE KAITSE TASEMED

Asjaomaste valitsusasutuste poolt tagatud füüsilise kaitse tasemed lisatud tabelis nimetatud materjalide kasutamise, ladustamise ja veo kohta hõlmavad vähemalt järgmisi kaitsemeetmeid:

III kategooria

Kasutamine ja ladustamine kontrollitud juurdepääsuga alal.

Vedu eriettevaatusabinõusid järgides, kaasa arvatud saatja, saaja ja vedaja vahel eelnevalt sõlmitud kokkulepe ning rahvusvahelise veo korral eelnev riikidevaheline kokkulepe, mis täpsustab veo ajal vastutuse üleandmise aja, koha ning korra.

II kategooria

Kasutamine ja ladustamine kontrollitud juurdepääsuga kaitsealal, st alal, mis on pideva valvurite või elektronseadmete järelevalve all, ümbritsetud füüsilise tõkkega, mille asjakohase kontrolli all olevate sissepääsude arv on piiratud, või mistahes samaväärse füüsilise kaitse tasemega alal.

Vedu eriettevaatusabinõusid arvesse võttes, kaasa arvatud saatja, saaja ja vedaja vahel eelnevalt sõlmitud kokkulepe ning rahvusvahelise veo korral eelnev riikidevaheline kokkulepe, mis täpsustab veo ajal vastutuse üleandmise aja, koha ning korra.

I kategooria

Käesoleva kategooria materjale kaitstakse omavolilise kasutamise eest kõrge usaldusväärsusega süsteemide abil järgmiselt:

Kasutamine ja ladustamine erilise kaitse all asuval alal, st II kategoorias määratletud kaitsealal, kuhu juurdepääs on üksnes kindlaksmääratud usaldusväärsusega isikutel ning keda jälgivad valvurid, kes on tihedas kontaktis asjakohaste reageerimisüksustega. Sellega seoses võetud erimeetmete eesmärk peaks olema igasuguse rünnaku, kõrvaliste isikute juurdepääsu ning loata materjali kõrvaldamise avastamine ja tõkestamine.

Vedu eriettevaatusabinõusid järgides, nagu määratletud eespool II ja III kategooria materjalide veoks, ning saatja pideva järelevalve all ning tingimustel, mis tagavad tiheda kontakti asjaomaste reageerimisüksustega.

Tuumamaterjali liigitamine













C LISA

VAHEKOKKULEPE, MIS KÄSITLEB TUUMAMATERJALI RIKASTAMIST, ÜMBERTÖÖTAMIST NING HILISEMAT LADUSTAMIST ÜHENDUSES JA KANADAS

▼M1

Kanada valitsuse kiri

Brüssel, 18. detsember 1981

Lugupeetud härra.

1. Mul on au viidata 16. jaanuari 1978. aasta kirjavahetusele Kanada valitsuse ja Euroopa Aatomienergiaühenduse (Euratom) vahel (edaspidi „kirjavahetus”), millega muudetakse Kanada valitsuse ja Euroopa Aatomienergiaühenduse vahelist 6. oktoobri 1959. aasta lepingut tuumaenergia rahuotstarbelise kasutamise alase koostöö kohta (edaspidi „leping”), eelkõige kaitsemeetmete osas (millele järgneb täiendav kirjavahetus). Viitan eriti kirjavahetuse lõikele e, milles märgitakse et:

„Lõikes c nimetatud materjal rikastatakse üle 20 % või töötatakse ümber ning üle 20 % rikastatud plutoonium või uraan ladustatakse üksnes vastavalt poolte vahel kirjalikult kokkulepitud tingimustele (vt C lisa: vahekokkulepe, mis käsitleb tuumamaterjali rikastamist, ümbertöötamist ning hilisemat ladustamist ühenduses ja Kanadas).”

C lisa lõikes 5 märgitakse, et esimesel võimalusel pärast 31. detsembrit 1979 või INFCE uuringu lõppu, olenevalt sellest, kumb saabub varem, alustavad pooled läbirääkimisi, et asendada vahekokkulepe muude kokkulepetega, mis võtavad arvesse muu hulgas kõiki INFCE uuringute tulemusi seoses kõnealuste toimingutega.

Wilhelm Haferkamp,

asepresident,

Euroopa Ühenduste Komisjon

Rue de la Loi 200

B– 1049 Bruxelles/Brussels

2. Nimetatud läbirääkimised on nüüd lõpetatud ning mul on au teha ettepanek, et ümbertöötamise ning plutooniumi ladustamise ja kasutamise osas kohaldataks alljärgnevaid suuniseid:

a) ümbertöötamist ning plutooniumi ladustamist ja kasutamist kavandav pool peaks võtma tõhusa tuumarelva leviku tõkestamise kohustuse ning sellest kinni pidama;

b) kogu rahuotstarbeliseks kasutamiseks ette nähtud tuumamaterjal peaks ümbertöötamise ning plutooniumi ladustamise ja kasutamisega seotud rajatistes olema IAEA kaitsemeetmete all;

c) kogu rahuotstarbeliseks kasutamiseks ette nähtud tuumamaterjal peaks ümbertöötamise ning hilisema ladustamise ning kasutamisega seotud tegevuste, sealhulgas seonduva transpordi käigus olema hõlmatud nõuetekohaste füüsiliste kaitsemeetmetega;

d) poolte vahel peaksid kehtima vastastikku rahuldavad teavitamise ja materjali kogustest teatamise protseduurid;

e) pool, kes sellist tegevust kavandab, peaks esitama olemasoleva ja kavandatava tuumaenergia programmi, eelkõige ümbertöötamise ning plutooniumi ladustamise ja kasutamisega seotud poliitika ning juriidiliste aspektide üksikasjaliku kirjelduse;

f) pooled peaksid nõustuma korrapäraste ja aegsate konsultatsioonidega, mille käigus ajakohastatakse muu hulgas suunises e sätestatud teavet ning arutatakse, nii põhjalikult kui võimalik, tuumaenergia programmi olulisi muudatusi;

g) ümbertöötamine ning plutooniumi ladustamine peaks toimuma üksnes pärast seda, kui asjaomase poole tuumaenergiaprogrammi kohta antav teave on kätte saadud, suunistes sätestatud ettevõtted, kokkulepped ja muu teave on selgunud või kätte saadud ning pooled on nõustunud, et ümbertöötamine ning plutooniumi ladustamine moodustavad kirjeldatud tuumaenergiaprogrammi lahutamatu osa; kui ümbertöötamist või plutooniumi ladustamist kavandatakse olukorras, kus nimetatud tingimused ei ole täidetud, tuleks toiminguid teha üksnes juhul, kui pooled on pärast konsultatsioone, mis peaksid iga taolise ettepaneku osas toimuma viivitamata, nende osas kokku leppinud;

h) kavandatav ümbertöötamine ja plutooniumi ladustamine peaks toimuma üksnes juhul, kui asjaomane pool ei ole oma tuumarelva leviku tõkestamise kohustust muutnud ning peetakse kinni suunises f nimetatud korrapärase ja aegsate konsultatsioonide kohustusest.

3. Märgin, et Kanada ja ühendus on kokku leppinud, et eespool toodud suuniste eesmärgid on saavutatud.

Eelkõige märgin, et Kanada ning ühendus ja selle liikmesriigid on oma vastava pädevuse piires võtnud tõhusa tuumarelva leviku tõkestamise kohustuse ning esitanud kogu asjaomase materjali IAEA kaitsemeetmete ning nõuetekohaste füüsiliste kaitsemeetmete kohta liikmesriikide välisministrite poolt Kanada suursaadikutele saadetud füüsilist kaitset käsitlevate kirjadega lõpule viidud kirjavahetuse lõigetes c ja g. Märgin ka, et ühendus on Kanadale esitanud ühenduse ja selle liikmesriikide olemasolevate ja kavandatavate tuumaenergia programmide kirjelduse ning teavitus- ja materjalidest teatamise protseduurid on lõpule viidud.

4. Lõpetuseks märgin, et neis kokkulepetes võetakse arvesse muu hulgas INFCE uuringute tulemusi seoses kõnealuste toimingutega, nagu on ette nähtud kirjavahetuse C lisa lõikes 5. Märgin, et pooled teadvustavad eelkõige, et plutooniumi eraldamine, ladustamine, vedu ja kasutamine eeldavad erimeetmeid, mis vähendaksid tuumarelvade leviku ohtu; on otsustanud jätkuvalt toetada rahvusvaheliste kaitsemeetmete ning muude ümbertöötamise ja plutooniumiga seotud tuumarelva leviku vastaste meetmete väljatöötamist, sealhulgas tõhusa ja üldtunnustatud rahvusvahelise kava väljatöötamist plutooniumi ladustamiseks; tunnustavad ümbertöötamise rolli seoses olemasolevate ressursside maksimaalse ärakasutamisega ning kasutatud kütusest või muudest rahumeelsetest, lõhkeainega mitteseotud kasutusviisidest, sealhulgas teadusest üle jäävate materjalide haldamisega, eelkõige oluliste tuumaenergiaprogrammide kontekstis; ning soovivad, et kirjavahetuse lõike e rakendamine oleks prognoositav ja et see tegelikult toimuks, võttes arvesse nii nende kindlat otsust tagada tuumarelva leviku tõkestamise eesmärgi lähendamine kui ka poolte tuumaenergiaprogrammide pikaajalised vajadused.

5. Mul on au komisjonile teatada, et eespool toodust tulenevalt ja vastavalt kirjavahetuse lõikele e nõustub Kanada valitsus, et lepinguga hõlmatud materjali võib ümber töötada ning plutooniumi ladustada olemasolevate ja kavandatavate tuumaenergiaprogrammide raames, mida ühendus ja selle liikmesriigid kirjeldavad ning aeg-ajalt ajakohastavad.

6. Mul on au komisjonile teatada, et Kanada valitsuse poolt lõikes 5 antud nõusolek jääb jõusse nii kaua, kui täidetud on järgmised tingimused:

i) ühendus järgib kirjavahetuse lõikes c sätestatud suunise a osas oma kohustust tõkestada tuumarelva levikut ning

ii) ühendus jätkab lepingu kohaselt Kanada valitsusega konsulteerimist, et ajakohastada kirjeldatud tuumaenergiaprogramme ning teavitada Kanada valitsust võimalikest olulistest muudatustest.

7. Kirjavahetuse lõikes e sätestatakse, et lepinguga hõlmatud materjal rikastatakse üle 20 % ning üle 20 % rikastatud uraan ladustatakse üksnes vastavalt poolte vahel kirjalikult kokkulepitud tingimustele. Mul on au teha ettepanek, et pooled nõustuksid pidama omavahel nõu 40 päeva jooksul pärast ühe poole kirjaliku taotluse saamist, et arutada läbi ettepanekud kirjalikult kokkulepitavate tingimuste kohta, mille kohaselt lepingu reguleerimisalasse kuuluvat materjali võib rikastada üle 20 % või mille kohaselt võib ladustada üle 20 % rikastatud uraani.

8. Mul on au kinnitada, et ühenduse ja selle liikmesriikide olemasolevate ja kavandatavate tuumaenergiaprogrammide kirjeldusi sisaldavad dokumendid jäävad lepinguosaliste vahel konfidentsiaalseks.

9. Kui eespool toodu on Euroopa Aatomienergiaühendusele vastuvõetav, on mul au teha ettepanek, et käesolev kiri, mis on autentne nii inglise kui prantsuse keeles, koos Teie Ekstsellentsi asjakohase vastusega moodustaksid kirjavahetuse lõikega e ette nähtud lepingu ning asendaksid kirjavahetuse C lisa ja 23. detsembri 1980. aasta kirjavahetuse. Käesolev leping jõustub kuupäeval, mil Teie Ekstsellents käesolevale kirjale vastab.

Austatud härra, palun võtke vastu minu sügav lugupidamine.

Ühenduse kiri

Brüssel, 18. detsember 1981

Lugupeetud härra suursaadik.

Mul on au teatada, et sain kätte teie tänase kuupäevaga kirja, mille sisu on järgmine:

„1. Mul on au viidata 16. jaanuari 1978. aasta kirjavahetusele Kanada valitsuse ja Euroopa Aatomienergiaühenduse (Euratom) vahel (edaspidi „kirjavahetus”), millega muudetakse Kanada valitsuse ja Euroopa Aatomienergiaühenduse vahelist 6. oktoobri 1959. aasta lepingut tuumaenergia rahuotstarbelise kasutamise alase koostöö kohta (edaspidi „leping”), eelkõige kaitsemeetmete osas (millele järgneb täiendav kirjavahetus). Viitan eriti kirjavahetuse lõikele e, milles märgitakse et:

„Lõikes c nimetatud materjal rikastatakse üle 20 % või töötatakse ümber ning üle 20 % rikastatud plutoonium või uraan ladustatakse üksnes vastavalt poolte vahel kirjalikult kokkulepitud tingimustele (vt C lisa: vahekokkulepe, mis käsitleb tuumamaterjali rikastamist, ümbertöötamist ning hilisemat ladustamist ühenduses ja Kanadas).”

C lisa lõikes 5 märgitakse, et esimesel võimalusel pärast 31. detsembrit 1979 või INFCE uuringu lõppu, olenevalt sellest, kumb saabub varem, alustavad pooled läbirääkimisi, et asendada vahekokkulepe muude kokkulepetega, mis võtavad arvesse muu hulgas kõiki INFCE uuringute tulemusi seoses kõnealuste toimingutega.

2. Nimetatud läbirääkimised on nüüd lõpetatud ning mul on au teha ettepanek, et ümbertöötamise ning plutooniumi ladustamise ja kasutamise osas kohaldataks alljärgnevaid suuniseid:

a) ümbertöötamist ning plutooniumi ladustamist ja kasutamist kavandav pool peaks võtma tõhusa tuumarelva leviku tõkestamise kohustuse ning sellest kinni pidama;

b) kogu rahuotstarbeliseks kasutamiseks ette nähtud tuumamaterjal peaks ümbertöötamise ning plutooniumi ladustamise ja kasutamisega seotud rajatistes olema IAEA kaitsemeetmete all;

c) kogu rahuotstarbeliseks kasutamiseks ette nähtud tuumamaterjal peaks ümbertöötamise ning hilisema ladustamise ning kasutamisega seotud tegevuste, sealhulgas seonduva transpordi käigus olema hõlmatud nõuetekohaste füüsiliste kaitsemeetmetega;

d) poolte vahel peaksid kehtima vastastikku rahuldavad teavitamise ja materjali kogustest teatamise protseduurid;

Erakorraline ja täievoliline suursaadik,

Kanada Euroopa ühenduste esinduse juhataja

Richard Tait

e) pool, kes sellist tegevust kavandab, peaks esitama olemasoleva ja kavandatava tuumaenergia programmi, eelkõige ümbertöötamise ning plutooniumi ladustamise ja kasutamisega seotud poliitika ning juriidiliste aspektide üksikasjaliku kirjelduse;

f) pooled peaksid nõustuma korrapäraste ja aegsate konsultatsioonidega, mille käigus ajakohastatakse muu hulgas suunises e sätestatud teavet ning arutatakse, nii põhjalikult kui võimalik, tuumaenergia programmi olulisi muudatusi;

g) ümbertöötamine ning plutooniumi ladustamine peaks toimuma üksnes pärast seda, kui asjaomase poole tuumaenergiaprogrammi kohta antav teave on kätte saadud, suunistes sätestatud ettevõtted, kokkulepped ja muu teave on selgunud või kätte saadud ning pooled on nõustunud, et ümbertöötamine ning plutooniumi ladustamine moodustavad kirjeldatud tuumaenergiaprogrammi lahutamatu osa; kui ümbertöötamist või plutooniumi ladustamist kavandatakse olukorras, kus nimetatud tingimused ei ole täidetud, tuleks toiminguid teha üksnes juhul, kui pooled on pärast konsultatsioone, mis peaksid iga taolise ettepaneku osas toimuma viivitamata, nende osas kokku leppinud;

h) kavandatav ümbertöötamine ja plutooniumi ladustamine peaks toimuma üksnes juhul, kui asjaomane pool ei ole oma tuumarelva leviku tõkestamise kohustust muutnud ning peetakse kinni suunises f nimetatud korrapärase ja aegsate konsultatsioonide kohustusest.

3. Märgin, et Kanada ja ühendus on kokku leppinud, et eespool toodud suuniste eesmärgid on saavutatud.

Eelkõige märgin, et Kanada ning ühendus ja selle liikmesriigid on oma vastava pädevuse piires võtnud tõhusa tuumarelva leviku tõkestamise kohustuse ning esitanud kogu asjaomase materjali IAEA kaitsemeetmete ning nõuetekohaste füüsiliste kaitsemeetmete kohta liikmesriikide välisministrite poolt Kanada suursaadikutele saadetud füüsilist kaitset käsitlevate kirjadega lõpule viidud kirjavahetuse lõigetes c ja g. Märgin ka, et ühendus on Kanadale esitanud ühenduse ja selle liikmesriikide olemasolevate ja kavandatavate tuumaenergia programmide kirjelduse ning teavitus- ja materjalidest teatamise protseduurid on lõpule viidud.

4. Lõpetuseks märgin, et neis kokkulepetes võetakse arvesse muu hulgas INFCE uuringute tulemusi seoses kõnealuste toimingutega, nagu on ette nähtud kirjavahetuse C lisa lõikes 5. Märgin, et pooled teadvustavad eelkõige, et plutooniumi eraldamine, ladustamine, vedu ja kasutamine eeldavad erimeetmeid, mis vähendaksid tuumarelvade leviku ohtu; on otsustanud jätkuvalt toetada rahvusvaheliste kaitsemeetmete ning muude ümbertöötamise ja plutooniumiga seotud tuumarelva leviku vastaste meetmete väljatöötamist, sealhulgas tõhusa ja üldtunnustatud rahvusvahelise kava väljatöötamist plutooniumi ladustamiseks; tunnustavad ümbertöötamise rolli seoses olemasolevate ressursside maksimaalse ärakasutamisega ning kasutatud kütusest või muudest rahumeelsetest, lõhkeainega mitteseotud kasutusviisidest, sealhulgas teadusest üle jäävate materjalide haldamisega, eelkõige oluliste tuumaenergiaprogrammide kontekstis; ning soovivad, et kirjavahetuse lõike e rakendamine oleks prognoositav ja et see tegelikult toimuks, võttes arvesse nii nende kindlat otsust tagada tuumarelva leviku tõkestamise eesmärgi lähendamine kui ka poolte tuumaenergiaprogrammide pikaajalised vajadused.

5. Mul on au komisjonile teatada, et eespool toodust tulenevalt ja vastavalt kirjavahetuse lõikele e nõustub Kanada valitsus, et lepinguga hõlmatud materjali võib ümber töötada ning plutooniumi ladustada olemasolevate ja kavandatavate tuumaenergiaprogrammide raames, mida ühendus ja selle liikmesriigid kirjeldavad ning aeg-ajalt ajakohastavad.

6. Mul on au komisjonile teatada, et Kanada valitsuse poolt lõikes 5 antud nõusolek jääb jõusse nii kaua, kui täidetud on järgmised tingimused:

i) ühendus järgib kirjavahetuse lõikes c sätestatud suunise a osas oma kohustust tõkestada tuumarelva levikut ning

ii) ühendus jätkab lepingu kohaselt Kanada valitsusega konsulteerimist, et ajakohastada kirjeldatud tuumaenergiaprogramme ning teavitada Kanada valitsust võimalikest olulistest muudatustest.

7. Kirjavahetuse lõikes e sätestatakse, et lepinguga hõlmatud materjal rikastatakse üle 20 % ning üle 20 % rikastatud uraan ladustatakse üksnes vastavalt poolte vahel kirjalikult kokkulepitud tingimustele. Mul on au teha ettepanek, et pooled nõustuksid pidama omavahel nõu 40 päeva jooksul pärast ühe poole kirjaliku taotluse saamist, et arutada läbi ettepanekud kirjalikult kokkulepitavate tingimuste kohta, mille kohaselt lepingu reguleerimisalasse kuuluvat materjali võib rikastada üle 20 % või mille kohaselt võib ladustada üle 20 % rikastatud uraani.

8. Mul on au kinnitada, et ühenduse ja selle liikmesriikide olemasolevate ja kavandatavate tuumaenergiaprogrammide kirjeldusi sisaldavad dokumendid jäävad lepinguosaliste vahel konfidentsiaalseks.

9. Kui eespool toodu on Euroopa Aatomienergiaühendusele vastuvõetav, on mul au teha ettepanek, et käesolev kiri, mis on autentne nii inglise kui prantsuse keeles, koos Teie Ekstsellentsi asjakohase vastusega moodustaksid kirjavahetuse lõikega e ette nähtud lepingu ning asendaksid kirjavahetuse C lisa ja 23. detsembri 1980. aasta kirjavahetuse. Käesolev leping jõustub kuupäeval, mil Teie Ekstsellents käesolevale kirjale vastab.”

Lisaks on mul au Teie Ekstsellentsile teatada, et Euroopa Aatomienergiaühendus võtab teatavaks Teie Ekstsellentsi kirjas esitatud Kanada valitsuse poolsed suunised ning tunnustab, et need peaksid reguleerima lepinguga hõlmatud materjali ümbertöötamist ning seeläbi saadud plutooniumi ladustamist, ja nõustub, et Teie Ekstsellentsi kiri ja käesolev vastus moodustavad kirjavahetuse lõikega e ette nähtud lepingu ning asendaksid kirjavahetuse C lisa ja 23. detsembri 1980. aasta kirjavahetuse.

Teie Ekstsellents, palun võtke vastu minu kõrgeim lugupidamine.

▼B

”









I LISA

TEHNOLOOGIA EDASIANDMISE DEKLARATSIOON

„Liikmesriigid ja ühendus on valmis Kanada valitsusele kinnitama, et tunnustavad tundliku tehnoloogia edasiandmise õiguspärasust Londoni juhendi tähenduses ja seal sätestatud tingimustel. Nad täheldavad, et Kanada kavatseb samuti teatavatel tingimustel liikmesriikidele edasi anda CANDU tehnoloogiat (raskeveerõhutorureaktorite tehnoloogia ja kütuseelementide tootmise tehnoloogia, D2O tehnoloogia) ja muid eripärase kütusetsükliga tehnoloogiaid.

Nad leiavad, et kõnealust tehnoloogiat importida soovivatel liikmesriikidel tuleb Kanadaga sõlmida kokkulepped, mis sisaldavad Kanada valitsuse ees võetavaid kohustusi seoses asjaomase tehnoloogia edasiandmisega.

Kõnealustel riikidel peab siiski olema õigus nimetatud tehnoloogiat teistele liikmesriikidele edasi anda tingimusel, et järgmine vastuvõttev liikmesriik võtab Kanada valitsuse ees samad kohustused kui esimene liikmesriik.

Seepärast kinnitavad ühendus ja liikmesriigid, et miski ei takista selliste kokkulepete sõlmimist Kanada ja seda soovivate ühenduse liikmesriikide vahel, tingimusel et võimalikud kokkulepped on kooskõlas Euroopa Aatomienergiaühenduse asutamislepinguga.”









II LISA

TEHNILINE MÄRKUS

1. Pro rata põhimõte

Kanada tuumamaterjali tootmisel, töötlemisel või kasutamisel koos mujalt pärit materjaliga loetakse nii toodetud materjalid kui töötlemise kaod materjali hulka, mille kohta kehtib Kanada/Euratomi kokkulepe, proportsionaalselt vastavalt esialgselt segatud materjali hulgale. Sõnad "tootmine, töötlemine või kasutamine" hõlmavad muundamist, tuumkütuse tootmist, rikastamist, ümbertöötamist ja kiiritust.

2. Selgitus kahekordse märgistuse kohta

Paljudel juhtudel saadetakse tuumamaterjal, mis on pärit Euroopa Aatomienergiaühenduse (Euratom) ning Kanada valitsuse vahelise tuumaenergia rahuotstarbelist kasutamist käsitleva 1959. aasta kokkuleppe (koos muudatustega) mõnest osalisriigist, enne vastuvõtvale lepinguosalisele edasiandmist kolmandasse riiki töötlemiseks, sh muundamiseks, rikastamiseks ja tuumkütuse tootmiseks. Vastuvõttev lepinguosaline on asjaomase töödeldud materjali saanud vastavalt 1959. aasta kokkuleppele ning materjal kuulub seega kõnealuse kokkuleppe ja tema muudatuste reguleerimisalasse.

Mure tuumamaterjali kaitsemeetmete kuhjumise ja sellega kaasnevate haldusprobleemide kohta on õigustatud. Kõnealuseid raskusi uuritakse rahvusvahelisel tasandil ning tarnijad ja vastuvõtjad peaksid jätkama nii vastastikku kui mitmepoolselt rahuldavate lahenduste otsimist.









III LISA

MÄRKUS FÜÜSILISE KAITSE KOHTA

Euratomi liikmesriikide välisministritelt Kanda suursaadikutele.

Lugupeetud härra suursaadik.

Mul on au osutada Euroopa Aatomienergiaühenduse (Euratom) ning Kanada valitsuse vahelisele tuumaenergia rahuotstarbelist kasutamist käsitlevale 6. oktoobri 1959. aasta kokkuleppele muudetud kujul (edaspidi kokkulepe).

Mul on au teatada teile, et minu valitsus kinnitab Kanada kõnealuse kokkuleppe alusel võetud kohustusi ning lisab, et kokkuleppes osutatud objektid, mis on minu valitsuse kontrolli või jurisdiktsiooni all või riigi territooriumil, kuuluvad kokkuleppes kirjeldatud füüsilise kaitse taseme alla.

Teie Ekstsellents, palun võtke vastu minu sügavaim lugupidamine.

EUROOPA ÜHENDUSTE KOMISJON

Brüssel, 16. jaanuar 1978

Hr asjur,

Viitan meievahelisele 16. jaanuari 1978. aasta kokkuleppele ja mul on au märkida, et kokkuleppega tutvumisel andis nõukogu alljärgneva tõlgenduse kokkuleppe mõju kohta vaheperioodile järgnevale ajavahemikule:

„Nõukogu kiidab heaks kirjavahetuse Kanada ja Euratomi vahel ning tunnistab, et tingimused, mille alusel:

— Kanada/Euratomi kokkuleppega hõlmatud tuumamaterjal rikastatakse üle 20 % või töötatakse ümber,

— ja mille alusel plutoonium ja üle 20 % rikastatud uraan ladustatakse,

on vaheperioodi kokkuleppega hõlmatud.

Pärast vaheperioodi lõppemist tarnitud materjalide osas tuleb sõlmida kokkulepe kõnealuseid tundlikke toiminguid reguleeriva korra kohta. Seepärast tunnistab nõukogu, et nende materjalide osas ei ole osapooled endale võtnud ühtegi kohustust, ei materjali tarnimise osas ega asjaolu osas, et tundlikke toiminguid reguleeriva korra ja tema tingimuste üle tuleks pidada läbirääkimisi, ega a fortiori selliste tingimuste iseloomu osas.”

Oleksin tänulik, kui kinnitaksite mulle, et Kanada ametivõimud jagavad käesolevat tõlgendust.

Austatud hr asjur, palun võtke vastu minu sügavaim lugupidamine.

Hr P. D. Lee

Ajutine asjur

Kanada esindus Euroopa

Ühenduste juures

Rue de Loxum 6 (viies korrus)

1000 Brüssel

KANADA ESINDUS EUROOPA ÜHENDUSTE JUURES

Brüssel, 16. jaanuar 1978

Hr volinik,

Mul on au teatada, et sain kätte teie 16. jaanuari 1978. aasta kirja, mille sisu on järgmine:

„Hr asjur,

Viitan meievahelisele 16. jaanuari 1978. aasta kokkuleppele ja mul on au märkida, et kokkuleppega tutvumisel andis nõukogu alljärgneva tõlgenduse kokkuleppe mõju kohta vaheperioodile järgnevale ajavahemikule:

„Nõukogu kiidab heaks kirjavahetuse Kanada ja Euratomi vahel ning tunnistab, et tingimused, mille alusel:

— Kanada/Euratomi kokkuleppega hõlmatud tuumamaterjal rikastatakse üle 20 % või töötatakse ümber,

— ja mille alusel plutoonium ja üle 20 % rikastatud uraan ladustatakse,

on vaheperioodi kokkuleppega hõlmatud.

Pärast vaheperioodi lõppemist tarnitud materjalide osas tuleb sõlmida kokkulepe kõnealuseid tundlikke toiminguid reguleeriva korra kohta. Seepärast tunnistab nõukogu, et nende materjalide osas ei ole osapooled endale võtnud ühtegi kohustust, ei materjali tarnimise osas ega asjaolu osas, et tundlikke toiminguid reguleeriva korra ja tema tingimuste üle tuleks pidada läbirääkimisi, ega a fortiori selliste tingimuste iseloomu osas.”

Oleksin tänulik, kui kinnitaksite mulle, et Kanada ametivõimud jagavad käesolevat tõlgendust.

Austatud hr asjur, palun võtke vastu minu sügavaim lugupidamine.”

Mul on au kinnitada, et Kanada ametivõimud jagavad käesolevat tõlgendust.

Austatud hr volinik, palun võtke vastu minu sügavaim lugupidamine.

P. D. LEE

Ajutine asjur

Hr Guido Brunner

Volinik

Euroopa Ühenduste Komisjon

Rue de la Loi 200

1049 Brüssel